Uagadugu (valstybė)

Uagadugu – istorinė mosių karalystė dabartinio Burkina Faso centrinėje dalyje, prie Baltosios Voltos. Jos politinis centras buvo to paties pavadinimo miestas Uagadugu.

 Raida 
Laikoma, kad ją apie XIII a. įkūrė Tenkodogo karaliaus sūnus Ubris, ir tai buvo viena iš 4 svarbiausių mosių karalysčių. Ji buvo espansyviausia iš visų valstybių, siekusi gauti hegemoniją kitų atžvilgiu ir suvienyti mosių žemes. Ypač šiuo klausimu aktyvus buvo vienas iš ankstyvųjų valdovų Kundimijė, kuris išplėtė valstybės žemes ir sukūrė centralizuotą sistemą, administruojamą vietininkų dima, apėmusią didelę dalį dabartinio Burkina Faso. Tai leido vėlesniems valdovams tituoluotis moro naba (mooro naaba ar Mogho Naba), titului, kuris artimas „imperatoriui“.

Uagadugu buvo paskutinioji mosių karalystė, kurią Prancūzija nukariavo 1897 m. Tuo metu ją valdė naba Uobgo. Prancūzai siekė, kad jis pripažintų protektoratą, tačiau Uobgo labiau norėjo eiti su britais. Dėl to jo sostinę prancūzai paėmė ir sudegino, naujuoju moro naba paskirdami Uobgo brolį Sigiri. Uagadugu valdovų dinastija buvo išlaikyta ir egzistuoja iki mūsų dienų. Dabartinis Uagadugu moro naba yra Baongo II.

 Valdovai (moro naba) 
LaikotarpisValdovaspastabos~1313 – 1320Ubris (Ubri) ~1320 – 1335Sorba ~1335 – 1350Nasimkjedė ~1350 – 1380Kundimijė 1380 – 1400Kuda 1400 – 1425Davoema 1425 – 1450Zetembusma 1450 – 1475Njandefo 1475 – 1500Natija 1500 – 1520Namoero 1520 – 1540Kida 1540 – 1560Kimba 1560 – 1580Kolera 1580 – 1600Sana 1600 – 1620Giliga 1620 – 1640Ubija 1640 – 1660Motaba 1660 – 1690Uarga 1690 – 1710Zomberė 1710 – 1740Kumas I 1740 – 1783Saga I 1783 – 1802Dulugu 1802 – 1834Sauadogo 1834 – 1842Karfo 1842 – 1850Baongo I 1850 – 1871Kutu I 1871 – 1889Sanumas 1889 – 1897Uobgo 1896MaziSukilėlis1897 – 1905Sigiri 1905 – 1942Koomas II 1942 – 1957Saga II 1957 – 1982Kugris nuo 1982Baongo II 

Kategorija:Mosių valstybės
Kategorija:Burkina Faso istorija